Türkiyə Quru Qoşunları Hərbi Məktəbi

Türkiyə Quru Qoşunları Akademiyası — Türkiyədə Milli Müdafiə Universiteti nəzdində Ali Hərbi Təhsil müəssisəsi.

 Tarixi 
Məktəbi Hərbiyyəyi Şəhanə, Sultan II. Mahmudun əmri ilə 1834-cü ildə qurulmuşdur. Başlanğıcda təhsilin bütün pillələrində fəaliyyət göstərən Hərbiyyə, ilk məzunlarını 1841-ci ildə verə bilmişdir. 1845-ci ildə Hərbi Liseylərin qurulması və eyni il edilən proqram inkişaf etdirmə çalışmaları nəticəsində Hərbiyyə təhsil müddəti 4 il olan bir orta ixtisas məktəbi adını qazanmışdır. Hərbiyyə, 1908-ci ilə qədər keçən müddət ərzində xüsusilə piyada və süvari zabitlərini yetişdirmişdir. 1905-ci ildə beş ordu mərkəzində açılmış Ədirnə, Monsatr, Ərzincan, Şam və Bağdad Hərbi Məktəbləri qısa bir müddət ərzind
ə bağlanmışdır. Bundan sonra İstanbuldakı Hərbiyyə Məktəbi, təlim və tədrisə davam etmişdir. Ard-arda baş vermiş müharibələr zamanında sürətləndirilmiş bir təhsil proqramı təşkil edərək cəbhələrə zabit yetişdirən Hərbiyyə Mütarəkə zamanında 1 iyul 1920-ci ildə Ankarada Abidin Paşa Köşkündə təhsil və təlimə başlamışdır. Hərb Məktəbi, ilk məzunlarını 1920-ci ildə vermişdir. Lozan Müqaviləsinin imzalanmasından sonra Hərb Məktəbi təkrardan İstanbulda təhsilə başlamışdır.
Quru Qoşunlar Məktəbinin yeri 25 Snetyabr 1936-cı il tarixdə Ankaraya köçürülərək yeni təhvil verilmiş binasında təhsilə başlamışdır. İki il olan təhsil müddəti 1948-ci ildə 3 il, 1963-cü ildə 2 il və 1971-ci ildə 3 il olaraq hazırlanmışdır. 1974-cü ildən etibarən 4 illik bakalavr təhsili proqramına başlamışdır.

 İxtisaslar 
 Piyadaçı
 Tankçı
 Artilleriya mütəxəssisi
 Hava Hücumundan Müdafiə mütəxəssisi
 Quru Havaçılıq mütəxəssisi
 İstehkamçı
 Kəşfiyyatçı
 Rabitəçi
 Maddi-Texniki Təminat mütəxəssisi
 Texnikaya qulluq üzrə mütəxəssis
 Şəxsi heyətlə iş üzrə mütəxəssis
 Maliyyəçi
 Topoqraf

 Döyüş bayrağı 
Hal-hazırda istifadə edilən Quru Qoşunlar Məktəbi Döyüş Bayrağı 2001- ci ildə qəbul edilmişdir. Döyüş Bayrağının üstündəki 1834-cü il məktəbin yarannma tarixi, çarpaz qılınc zabit olmağı, çələng zabitliyi, günəş şüalı Atatürk portreti özü də Quru Qoşunlar Məktəbi məzunu olan Mustafa Kamal Atatürkün hərbi məktəb müdavimlərinə və Türkiyəyə yaydığı çağdaş fikirlərə işarə edir. Bayrağın rənginin qırmızı olması isə Türkiyə Cümhuriyyəti bayrağını və Quru Qoşunlar Məktəbi məzunlarından olan şəhidləri göstərir.

Kateqoriya:1834-cü ildə yarananlar
Kateqoriya:Türkiyə Silahlı Qüvvələri
Kateqoriya:Türkiyə ali hərbi təhsil müəssisələri